cyanic-selkie/wikianc huggingface dataset:
உயிரே (கலர்ஸ் தமிழ் தொலைக்காட்சித் தொடர்)
வெளி இணைப்புகள்
பகுப்பு:கலர்ஸ் தமிழ் தொலைக்காட்சி நிகழ்ச்சிகள்‎ பகுப்பு:தமிழ்த் தொலைக்காட்சி நாடகங்கள் பகுப்பு:தமிழகத்தின் தொலைக்காட்சி நிகழ்ச்சிகள் பகுப்பு:தமிழ் காதல் தொலைக்காட்சி நாடகங்கள் பகுப்பு:2020களில் தமிழ்த் தொலைக்காட்சி நிகழ்ச்சிகள் பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள் பகுப்பு:தமிழ்த் தொலைக்காட்சி நிகழ்ச்சிகள் பகுப்பு:இந்தியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள் பகுப்பு:2021 இல் நிறைவடைந்த தமிழ்த் தொலைக்காட்சி நிகழ்ச்சிகள் பகுப்பு:தொலைக்காட்சியில் கோவிட்-19 தொற்றுநோயின் தாக்கம்
இலங்கை பிரதிநிதிகள் சபை
இலங்கை பிரதிநிதிகள் சபை (House of Representatives of Ceylon) என்பது 1947 முதல் 1972 வரையான காலப்பகுதியில் இருந்த இலங்கை நாடாளுமன்றத்தின் கீழவையாகும். 1947 ஆம் ஆண்டில் சோல்பரி அரசியலமைப்பு மூலம் இலங்கை அரசாங்க சபை கலைக்கப்பட்டு மேலவையான செனட் சபையுடன் இணைந்து பிரதிநிதிகள் சபை நிறுவப்பட்டது. இவை இரண்டும் இணைந்தது இலங்கை நாடாளுமன்றம் ஆகும். கொழும்பு காலிமுகத்திடலில் அரசாங்க சபைக் கட்டடத்தில் இச்சபையின் அமர்வுகள் இடம்பெற்றன. 1947 ஆம் ஆண்டு அக்டோபர் 14 ஆம் நாள் இதன் முதல் அமர்வு இடம்பெற்றது. இலங்கையின் முதலாவது குடியரச் அரசியலமைப்பு 1972, மே 22 இல் அறிமுகப்படுத்தப்பட்டதை அடுத்து இரண்டு அவைகளும் இணைந்த நாடாளுமன்றம் கலைக்கப்பட்டு ஒருமன்ற முறையாக தேசிய அரசுப் பேரவை உருவாக்கப்பட்டது.
உறுப்பினர்கள்
ஆரம்பத்தில் பிரதிநிதிகள் சபையில் 101 உறுப்பினர்கள் தேர்தெடுக்கப்பட்டனர். இவர்களில் 95 பேர் 89 தேர்தல் தொகுதிகளில் இருந்து நேரடித் தேர்தல் மூலம் தேர்ந்தெடுக்கப்பட்டனர். ஆறு பேர் இலங்கையின் மகாதேசாதிபதியால் நியமன உறுப்பினர்களாகத் தேர்ந்தெடுக்கப்பட்டனர். இவர்கள் நாடாளுமன்ற உறுப்பினர்கள் ("Members of Parliament").
சோல்பரி அரசியலமைப்பின் நான்காவது திருத்தத்தின் மூலம் உறுப்பினர்களின் எண்ணிக்கை 157 ஆக (151 பேர் தேர்தல் மூலமும் 6 பேர் நியமனம் மூலமும்) அதிகரிக்கப்பட்டது.
வெளி இணைப்புகள்
பகுப்பு:1947 அமைப்புகள் பகுப்பு:இலங்கை அரசு *
முன்னை
முஞ்ஞை, முன்னை, மின்னை, பசுமுன்னை (Premna mollissima, the dusky fire brand mark) என்பது Lamiaceae குடும்பத்தைச் சேர்ந்த ஒரு தாவரமாகும். இது 8 மீட்டர் வரை வளரக்கூடிய சிறிய மரமாகும் அல்லது புதர் ஆகும். இதன் இலைகளை முன்னைக் கீரை என்பர். இது இந்தியா, வங்காளதேசம் மற்றும் இலங்கையில் காணப்படுகிறது.
விளக்கம்
இது பூக்கும் இரு வித்திலைத் தாவரமாகும். இது ஒரு புதர்ச்செடி. சிறுமரமெனவும் கூறுவர் 20-25 அடி உயரம் (6-8 மீ) வரை பரவி வளரும். இம்மரத்தின் பட்டையானது சாம்பல் முதல் வெள்ளை நிறத்தில் இருக்கும். தனியிலை சிறியது முட்டைவடிவானது, இலை நுனி கூரியது, பளபளப்பானது, பசியது. இலையில் நுண்மயிர் இருக்கும். இலை வரம்பு நேரானது. இலை நரம்பு 4.3, 2. இலைக்காம்பு 0.5-1.5 அங்குலம் நீளமானது. காய்ந்த இலை கறுப்பு அல்லது நீல நிறமாக இருக்கும்.
மலர்
இதன் மலர்கள் பசுமை கலந்த வெண்மை நிறமானது மலரின் இதழ்கள் இரு பகுதியான உதடுகள் போன்றவை. மேற்புறம் 2 இதழ்களும் அடிப்புறம் 3 இதழ்களும் இணைந்தவ. இதன் புல்லி வட்டத்தில் ஐந்து புறவிதழ்கள் இரு பிளவானது. மேற்புறத்தில் இரு இதழ்களும் அடிப்புறத்தில் மூன்று இதழ்களும் இணைந்தவை. அல்லி வட்டமானது அடியில் அல்லியிதழ்கள் இணைந்து குழல்வடிவாயிருக்கும் ஐந்து சிறிய மடல்கள் இரு பிளப்பாக (2 + 3) இருக்கும். நுண்மயிர் உட்புறத்தில் அடர்ந்திருக்கும். மகரந்த வட்டத்தில் 4 தாதிழைகள்: 2 குட்டையாக இருக்கும். அகவிதழ்க்குழலின் அடியில் ஒட்டிக்கொண்டிருக்கும். தாதுப்பை முட்டைவடிவானது. சூலக வட்டத்தில் இரண்டு சூலிலைச் சூலகம். நான்கு சூல்கள் சூல்தண்டு நீளமானது. சூல்முடி இரு பிளவானது.
கனி
ட்ரூப் எ ன ப் ப டு ம் சதைக்கனி. புல்லியின் மேல் ஒட்டிக்கொண்டு இருக்கும். உருண்டையானது. கனியின் நடுவே உள்ள சதையுறை மெல்லியது: உள்ளுறை வலியது. ஒரே ஒரு பைரீன் எனப்படும் கனி உண்டாகும். உட்கூடு உடையது. விதை சற்று நீளமானது. விதையுறை மெல்லியது. விதையிலைகள் தட்டையாக இருக்கும் ஆல்புமின் இல்லை.
பயன்கள்
இது ஒரு நல்ல மருந்துச்செடி, ஒருவகையான மணம் இலைகளில் உண்டு. இதன் இலைகளை முன்னைக் கீரை என்று உணவாகக் கொள்ளப்படுகிறது. முன்னை இலைகளைப் பசும்பாலில் அரைத்து அமாவாசை நாள்களில் உட்கொண்டால், உடம்பின் மேல் உள்ள பலவகையான சரும நோய்களும் தீரும் என்பர்.
இலக்கிய்களில்
சங்க இலக்கியங்களுள் புறநானுற்றில் காணப்படும் முஞ்ஞை என்பது ஒரு புதர்ச்செடி இது. இந்த முஞ்ஞை புதர்ச் செடியைப் பற்றிப் புறநானுாற்றுப் பாடல்கள் மட்டும் கூறுகின்றன அவை பின்வருமாறு.
இடுமுள் படப்பை மறிமேய்ந்து ஒழிந்த குறுநறு முஞ்ஞைக் கொழுங்கண் குற்றடகு புன்புல வரகின் சொன்றியொடு பெறுஉம் -புறநானூறு 197: 10-12
முன்றில் முஞ்ஞையொடு முசுண்டை பம்பி பக்தர் வேண்டாப் பலர் தூங்கு கீழல் -புறநானூறு 3 20: 1-2
தாளிமுதல் டிேய சிறுகறு முஞ்ஞை முயல் வந்து கறிக்கும் முன்றில் சறுார் மன்னனைப் பாடினைசெலினே -புறநானூறு.328:14-16
இம்மூன்று புறநானூறு செய்யுள்களின் மூலம், இப்புதர்ச்செடியைப் பற்றி அறியக்கூடியனவானது; முசுண்டைக் கொடியும் இதனிற் படரும். அதனால் இது நல்ல நிழல் தரும்; இதனடியில் பலர் சேர்ந்து துயிலுதற்கும் உதவும்: இதன் இலைகள் சிறியன; ஒருவகையான நறுமணம் தருவன: இலைகளை ஆடும், முயலும் தின்பதுண்டு: ஆடு மேய்ந்தொழிந்த இவ்விலைகளை எளியோர் வரகரிசிச் சோற்றுடன் தின்பதுண்டு. இக்குறிப்புகளைத் தவிர வேறு யாதும் இச்செடியைப் பற்றி அறிய முடியவில்லை. குறிஞ்சிப் பாட்டில் முஞ்ஞை கூறப்படவில்லை.
குறிப்புகள்
பகுப்பு:சீனத் தாவரங்கள் பகுப்பு:கீரைகள் பகுப்பு:மூலிகைகள்
நோட்டியம் (பண்டைய நகரம்)
நோஷன் அல்லது நோட்டியம் ( Notion or Notium ) என்பது அனத்தோலியாவின் மேற்கு கடற்கரையில் உள்ள ஒரு கிரேக்க நகர அரசாகும். இது நவீன துருக்கியில் உள்ள இசுமீருக்கு தெற்கே சுமார் 50 கிலோமீட்டர்கள் (31 மைல்) தொலைவில், குசாதாசி வளைகுடாவில் உள்ளது. கடல் தெரியும் ஒரு மலை மீது நோட்டியம் அமைந்துள்ளது; இது அருகிலுள்ள கொலோஃபோன் மற்றும் கிளாரோசுக்கு ஒரு துறைமுகமாக செயல்பட்டது. மேலும் யாத்ரீகர்கள் கிளாரோசில் உள்ள அப்பல்லோவின் ஆரக்கிள் செல்லும் வழியில் அடிக்கடி இப்பகுதியைக் கடந்து சென்றனர். இந்த பண்டைய நகரத்தின் மதில் சுவர்கள், நெக்ரோபோலிஸ், கோயில், அகோரா, நடக அரங்கம் ஆகியவற்றின் எச்சங்கள் இன்னும் உள்ளன. நகரத்தின் இடிபாடுகள் இப்போது துருக்கியின் இஸ்மிர் மாகாணத்தின் மெண்டெரஸ் மாவட்டத்தில் உள்ள நவீன நகரமான அகமெட்பேலியின் கிழக்கே காணப்படுகின்றன.
நோஷனைக் குறித்த துவக்கக் குறிப்பு எரோடோடசினால் குறிப்பிடபட்டுள்ளது.
கிமு ஆறாம் நூற்றாண்டின் நடுப்பகுதியில் பாரசீகமானது கொலோஃபோன் மற்றும் நோஷனை வென்றது. ஆனால் அவை கிரேக்க பாரசீகப் போர்களினால் விடுவிக்கப்பட்டன. பின்னர் இவை தனித்தனியாக டெலியன் கூட்டணியில் இணைந்தன (கொலோஃபோன் ஒரு வருடத்திற்கு மூன்று தாலந்துகளை திரையாக செலுத்தியது, சிறிய நகரான நோஷன் ஒரு தாலத்தில் மூன்றில் ஒரு பங்கு மட்டுமே செலுத்தியது).
பெலோபொன்னேசியன் போரின் ஒரு கட்டத்தில் ஏதெனியன் தளபதி பேச்ஸ் இங்கு ஏதெனியன் சார்பு பிரிவினரை அதிகாரத்திற்கு கொண்டுவந்தார். "பின்னர் இங்கு ஏதென்சிலிருந்து மக்கள் குடியேற்றப்பட்டனர். மேலும் இந்த இடம் ஏதெனியன் சட்டங்களின்படி குடியேற்றமாக ஆக்கப்பட்டது" (துசிடிடிஸ் III:34). அதன்பிறகு இது ஏதெனியன் தளமாக செயல்பட்டது. கிமு 406 இல் இது நோட்டியம் சமரில்  எசுபார்த்தன் வெற்றியின் தளமாகுமாக இருந்தது. கிமு நான்காம் நூற்றாண்டின் பிற்பகுதியில் இது கொலோபோன் உடன் ஒரு சிம்போலிடியாவில் (ஃபெடரல் லீக்) இணைந்தது. மேலும் "ரோமன் காலத்தில் நோஷன் இதன் என்ற பெயர் முற்றிலும் பயன்பாட்டில் இருந்து கைவிடப்பட்டது."
குறிப்புகள்
பகுப்பு:டெலியன் கூட்டணி உறுப்பினர்கள் பகுப்பு:Coordinates on Wikidata பகுப்பு:பண்டைய கிரேக்க நகரங்கள் பகுப்பு:இஸ்மீர் மாகாணம்
மோல் வரைபடம்
வேதியியலில் மோல் வரைபடம் (mole map) என்பது மோல் நிறை, ஒரு மோலில் உள்ள துகள்களின் எண்ணிக்கை, சமன்படுத்தப்பட்ட சமன்பாடுகள் மற்றும் மூலக்கூறுகளின் காரணிகள் ஆகியவற்றை ஒப்பிட்டு வழங்கும் குறிப்பு பட்டியலின் வரைபட விளக்கம் ஆகும்.
பகுப்பு:விகிதவியல்
அன்னியூர் அக்கினீசுவரர் கோயில்
திருவன்னியூர் அன்னியூர் அக்கினீசுவரர் கோயில் திருநாவுக்கரசரால் தேவாரப் பாடல் பெற்ற தலங்களில்   காவிரி தென்கரைத் தலங்களில் 62ஆவது சிவத்தலமாகும். காத்யாயணி மகளாக அம்பாள் தோன்றி இறைவனை மணக்கத் தவம் புரிந்து அவ்வெண்ணம் ஈடேறப் பெற்றார் என்பது தொன்நம்பிக்கை.
அமைவிடம்
இச்சிவாலயம் தமிழ்நாட்டில் திருவாரூர் மாவட்டத்திலுள்ள அன்னியூர் என்ற ஊரில் அமைந்துள்ளது. திருஅன்னியூர் என்ற பெயரில் இரண்டு தேவாரத் தலங்கள் இருக்கின்றன. அதில் இத்தலம் காவிரி தென்கரைத் தலம் மற்றொன்று காவிரி வடகரைத் தலமான திருஅன்னியூர் பொன்னூர்.
அமைப்பு
கும்பகோணம் காரைக்கால் சாலையில் எஸ்.புதூர் வந்துஅங்கிருந்து தெற்கில் திரும்பி வட மட்டம் சென்று அதே பாதையில் மேலும் சென்றால் கோயிலை அடையலாம். ராஜகோபுரத்தைக் கடந்து உள்ளே செல்லும்போது பலி பீடமும், நந்தியும் உள்ளன. பலி பீடம், நந்தியை அடுத்து மூலவர் கருவறைக்கு முன்பாக மற்றொரு பலி பீடமும், நந்தியும் உள்ளன. மூலவர் சன்னதியின் இடது புறம் அம்மன் சன்னதி உள்ளது. திருச்சுற்றில் கணபதி, பாலசுப்பிரமணியர், கஜலட்சுமி ஆகியோரின் சன்னதிகள் உள்ளன. அருகில் சண்டிகேஸ்வரர் சன்னதி உள்ளது. அடுத்து சூரியன், சந்திரன், பைரவர் ஆகியோர் உள்ளனர். மூலவர் கருவறை கோஷ்டத்தில் தட்சிணாமூர்த்தி, லிங்கோத்பவர், துர்க்கை ஆகியோர் உள்ளனர். இக்கோயிலில் 21 ஆகஸ்டு 2002 சித்ரபானு ஆவணி 5ஆம் நாள் புதன்கிழமை குடமுழுக்கு நடைபெற்றுள்ளது.
இறைவன், இறைவி
இச்சிவாலயத்தின் மூலவர் அக்னிபுரீஸ்வரர். இறைவி கவுரி பார்வதி.
இவற்றையும் பார்க்க
பகுப்பு:திருவாரூர் மாவட்டத்திலுள்ள சிவன் கோயில்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:காவேரி தென்கரை சிவன் கோயில்கள்
அக்கு அக்பர்
அக்கு அக்பர், மலையாளத் திரைப்பட இயக்குனர் ஆவார். 2009-ல் வெளியான ”வெறுதே ஒரு பார்ய” என்ற திரைப்படத்தின் வெற்றியால் புகழ் பெற்றார். 2007-ல் வெளியான இந்தித் திரைப்படம், “கௌரி: த அன்பார்ன்” என்ற திரைப்படம் இவரது முக்கிய திரைப்படங்களில் ஒன்றாகும்.
இணைப்புகள்
பகுப்பு:மலையாளத் திரைப்பட இயக்குநர்கள் பகுப்பு:வாழும் நபர்கள்
மார்வெல் திரைப் பிரபஞ்சத் திரைப்படங்களின் பட்டியல்
இந்த மீநாயகன் திரைப்படங்கள் 2007 முதல் மார்வல் ஸ்டுடியோஸால் தயாரிக்கப்பட்டு வருகின்றன. இதுவரை இந்நிறுவனம் 26 திரைப்படங்களை தயாரித்து வெளியிட்டுள்ளது. மார்வல் நிறுவனம் இப்படங்களின் மூலம் ஈட்டிய மொத்த வருவாய் $23.6 பில்லியன் ஆகும். இதன் மூலம் மார்வல் நிறுவனம் திரைப்படங்களின் மூலம் அதிக வருவாய் ஈட்டிய திரைப்பட உரிமையாளர் நிறுவனமாகியது. 2019 ஆம் ஆண்டு வெளியான அவெஞ்சர்ஸ்: எண்ட்கேம் என்ற திரைப்படம் எல்லா காலத்திலும் அதிக வசூல் செய்த திரைப்படம் என்ற பெருமையும் பெற்றது.
எல்லா திரைப்படங்களையும் கேவின் பிகே என்பவர் தயாரித்துள்ளார். இவருடன் இணைத்து அவி ஆராட் என்பவர் அயன் மேன் (2008), ஹல்க் 2 (2009) போன்ற திரைப்படங்களையும் கலே அன்னே கார்டு என்பவர் ஹல்க் 2 (2009) என்ற திரைப்படத்தையும், அமி பாஸ்கல் என்பவர் இசுபைடர் மேன் திரைப்படங்களையும் இஸ்டீபன் புரூஸார்ட் என்பவர் ஆன்ட்-மேன் மற்றும் தி வாஸ்ப் (2018) என்ற திரைப்படத்தையும் தயாரித்துள்ளார்கள். இந்த திருப்பப்படம் பலவகையான நபர்களால் எழுதப்பட்டு மற்றும் இயக்கப்படுகின்றனது. ராபர்ட் டவுனி ஜூனியர், கிறிஸ் எவன்ஸ், மார்க் ருஃப்பால்லோ, கிறிஸ் ஹெம்ஸ்வர்த், ஸ்கார்லெட் ஜோஹான்சன், மற்றும் ஜெரமி ரெனர் உள்ளிட்ட பல நடிகர்கள் ஏராளமான படங்களில் நடிக்க ஒப்பந்தங்களில் கையெழுத்திட்டுள்ளனர்.
மார்வெல் ஸ்டுடியோஸ் தனது படங்களை "கட்டங்கள்" என்று குழுக்களாக வெளியிட்டது. அந்த கட்டத்தின் முதல் படமாக அயன்-மேன் என்ற திரைப்படம் 2008 ஆம் ஆண்டு பாரமவுண்ட் பிக்சர்ஸ் நிறுவனத்தால் விநியோகம் செய்யப்பட்டது. அதை தொடர்ந்து அதே ஆண்டில் த இன்கிரிடிபுள் ஹல்க் என்ற திரைப்படத்தை யுனிவர்சல் ஸ்டுடியோஸ் விநியோகித்தது. அதன் பிறகு வெளியான அயன் மேன் 2 (2010), தோர் (2011) மற்றும் கேப்டன் அமெரிக்கா: முதல் அவெஞ்சர் (2011) ஆகிய திரைப்படங்களைபாரமவுண்ட் பிக்சர்ஸ் விநியோகம் செய்தது. 2012 இல் வால்ட் டிஸ்னி ஸ்டுடியோஸ் மோஷன் பிக்சர்ஸ் நிறுவனத்தால் மார்வெலின் அனைத்து மீநாயகன்களையும் கொண்ட படமான தி அவென்ஜர்ஸ் என்ற திரைப்படத்தின் மூலம் தனது முதல் மார்வெல் திரைப்படத்தின் விநியோகத்தை தொடங்கியது. இப்படத்துடன் மார்வல் நிறுவனத்தின் முதல் கட்டத் திரைப்படங்கள் முடிவு பெற்றன.
இரண்டாம் கட்டத் திரைப்படங்களில் அயர்ன் மேன் 3 (2013), தோர்:த டார்க் வேர்ல்ட் (2013), கேப்டன் அமெரிக்கா: த வின்றர் சோல்ஜர் (2014), கார்டியன்ஸ் ஆப் தி கேலக்ஸி (2014), அவெஞ்சர்ஸ்: ஏஜ் ஆஃப் அல்ட்ரான் (2015) மற்றும் ஆன்ட்-மேன் (2015) ஆகியவை அடங்கும்.
2016 ஆம் ஆண்டு கேப்டன் அமெரிக்கா: சிவில் வார் என்ற படம் மூன்றாவது கட்டத்தின் முதல் படமாக வெளியிடப்பட்டது. பின்னர் டாக்டர் ஸ்ட்ரேஞ்ச் (2016), கார்டியன்ஸ் ஆப் தி கேலக்ஸி 2 (2017), ஸ்பைடர்மேன்: ஹோம்கம்மிங் (2017), தோர்: தி ரக்னராக் (2017), பிளாக் பான்தர் (2018), அவென்ஜ்ர்ஸ் : இன்பினிட்டி வார் (2018), ஆன்ட்-மேன் மற்றும் தி வாஸ்ப் (2018), கேப்டன் மார்வல் (2019), அவெஞ்சர்ஸ்: எண்ட்கேம் (2019) மற்றும் இசுபைடர்-மேன்: பார் பிரம் ஹோம் (2019) ஆகியப் படங்கள் மார்வல் நிறுவனத்தால் வெளியிடப்பட்டது. மார்வல் வெளியிட்ட முதல் 23 படங்கள் (அயர்ன் மேன் முதல் ஸ்பைடர் மேன்: பார் பிரம் ஹோம் வரை) ஒட்டுமொத்தமாக "தி இன்பினிட்டி சகா" என்று அழைக்கப்படுகின்றன. ஸ்பைடர் மேன் திரைப்படங்கள் சோனி பிக்சர்ஸ் நிறுவனத்திற்கு சொந்தமானவை, அவை நிதியளிக்கப்பட்டு மற்றும் விநியோகிக்கப்படுகின்றன.
இந்த நான்காம் கட்டம் வாண்டாவிஷன் என்ற தொடருடன் தொடங்கியது, இது சனவரி 2021 இல் டிஸ்னி+  என்ற ஓடிடி தளத்தில் திரையிடப்பட்டது, அதே நேரத்தில் இந்த கட்டத்தில் முதல் திரையரங்கப் படம் பிளாக் விடோவ் ஆகும், இது ஜூலை 2021 இல் வால்ட் டிஸ்னி ஸ்டுடியோஸ் மோஷன் பிக்சர்ஸ் ஆல் வெளியிடப்பட்டது.
வளர்ச்சி
2005 வாக்கில் மார்வெல் என்டர்டெயின்மென்ட் தனது சொந்தத் திரைப்படங்களைத் தயாரித்து, அவற்றை பாரமவுண்ட் பிக்சர்ஸ் மூலம் விநியோகிக்கத் திட்டமிட்டது. ஜூன் 2007 இல் மார்வெல் ஸ்டுடியோஸ் நிறுவனம் மெர்ரில் லிஞ்ச் மூலம் ஏழு வருட ஒப்பந்தத்தில் $525 மில்லியன் கடன் வசதி நிதியைப் பெற்றார். மார்வெலின் திட்டம் ஒவ்வொரு முக்கிய கதாபாத்திரங்களுக்கான தனிப்பட்ட படங்களை வெளியிடுவதும், பின்னர் அவற்றை ஒன்று சேர்ந்து மகா சங்கமம் போன்று ஒரே படத்தில் இணைப்பதும் ஆகும்.
1787
1787 (MDCCLXXXVII) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதாரண ஆண்டாகும்.
1787 நாட்காட்டி
பகுப்பு:1780கள் பகுப்பு:1787
1751 – 1800
மகேந்திரபள்ளி திருமேனியழகர் கோயில்
மகேந்திரபள்ளி திருமேனியழகர் கோயில் நாகப்பட்டினம் மாவட்டத்தில் உள்ள சிவன் கோயிலாகும்.
அமைவிடம்
கொள்ளிடம் ஆற்றுக்குக் கிழக்கில், சீர்காழி-சிதம்பரம் சாலையில் இக்கோயில் அமைந்துள்ளது.
இறைவன், இறைவி
இக்கோயிலில் உள்ள மூலவர் திருமேனியழகர் என்றழைக்கப்படுகிறர். இறைவி வடிவாம்பிகை ஆவார். சூரியன், சந்திரன், பிரம்மா ஆகியோர் இத்தலத்தில் வழிபட்டுள்ளனர்.
வரலாறு
இந்திரன் வழிபட்டதால் மகேந்திரபள்ளி என்று பெயர் பெற்றது. அனைத்து வகையான விலங்கினங்களும் இறைவனை வழிபட்டு முத்தி பெற்ற தலம் என்ற சிறப்பினை உடையது.கோயிலுக்கு முன்பாக இந்திர தீர்த்தம் உள்ளது. அகில், வெண்கடம்பு போன்ற மரங்களும், தாழை, நீர்முள்ளி, குவளை போன்ற தாவர வகைகளும் கடலோரக்காற்றிலிருந்தும், சூறாவளிக்காற்றிலிருந்தும் பாதுகாக்கும் பெருமையுடைய தலம் என்று ஞானசம்பந்தர் இத்தலம் குறித்துக் கூறுகிறார்.
மேற்கோள்கள்
பகுப்பு:நாகப்பட்டினம் மாவட்டத்திலுள்ள சிவன் கோயில்கள்
தூக்கு
right|thumb|செர்பியாவில் ஆண்கள், பெண்களைத் தூக்கில் ஏற்றும் ஆத்திரிய-அங்கேரிய வீரர்கள், 1916. தூக்கு (Hanging) என்பது சுருக்கு மூலமாகவோ கழுத்தை நெறிப்பதன் மூலமாகவோ ஒருவர் தொங்குவதைக் குறிக்கும். நடுக்காலம் தொட்டே மரணதண்டனையை நிறைவேற்றுவதற்கான பொதுவான வழிமுறையாகத் தூக்கு விளங்குகிறது. இன்றும் பல்வேறு நாடுகளிலும் பகுதிகளிலும் அவ்வாறே நிலைமை உள்ளது. தற்கொலை முனைவுடையோர் பெரும்பாலும் நாடக்கூடிய வழிமுறையாகவும் தூக்கு அமைகிறது.
இந்தியா
link=படிமம்:The hanging of two participants in the Indian Rebellion of 1857..jpg|thumb|[[சிப்பாய்க் கிளர்ச்சி, 1857யின்போது தூக்கிலிடப்பட்ட நிலையில் இருவர்]]
References
பகுப்பு:இறப்பு *
நைகல் சவேரி
பேராசிரியர் நைகல் சவேரி (Prof. Nigel Savery) இங்கிலாந்து நாட்டிலுள்ள பிரிசுடல் பல்கலைக்கழகத்தில் மூலக்கூறு உயிரியலாளர் பேராசிரியராகப் பணிபுரிகிறார்.
புரதங்கள் டி.என்.ஏ உடன் எவ்வாறு தொடர்பு கொள்கின்றன என்பதைப் புரிந்துகொள்வது மரபியல் படிப்பதற்கான புதிய முறைகளை உருவாக்குவதற்கான முக்கியமான முதல் படியாகும். டாக்டர் சவேரியின் குழு சமீபத்தில் சேதமடைந்த டி.என்.ஏவை சரிசெய்வதில் ஈடுபடும் ஒரு பாக்டீரியா புரதமான ஈ.கோலை புரதம் (ஓர் எழுத்துப்படி-பழுதுபார்க்கும் இணைப்பு காரணி)  ஆய்வில் முன்னேற்றம் கண்டது.
புற இணைப்புகள்
பகுப்பு:வாழும் நபர்கள் பகுப்பு:உயிரியலாளர்கள் பகுப்பு:இங்கிலாந்து நபர்கள்
அடோல்வ் ஏச்மென்
அடோல்ஃப் ஏச்மென் (Adolf Eichmann, 19 மார்ச் 1906–31 மே 1962) என்பவர் செருமன் நாட்சி இராணுவத் தளபதியும் (லெப். கேணல்) யூதப் படுகொலைகளை வடிவமைத்து ஒழுங்குபடுத்தியவர்களுள் முக்கியமானவரும் ஆவார்.
மேற்கோள்கள்
பகுப்பு:நாசி செருமனியின் படைத்துறை நபர்கள் பகுப்பு:1906 பிறப்புகள் பகுப்பு:1962 இறப்புகள்
ஜான் ஃபிரீமேண்டில்
ஜான் ஃபிரீமேண்டில்  (John Freemantle , பிறப்பு: சூன் 27, 1758, இறப்பு: ஆகத்து 3 1831), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார். 1780 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜான் ஃபிரீமேண்டில் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 10 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1758 பிறப்புகள் பகுப்பு:1831 இறப்புகள் பகுப்பு:ஹாம்ப்சையர் துடுப்பாட்டக்காரர்கள்
கே. என். விஜயகுமார்
'''கே. என். விஜயகுமார்' (K. N. Vijayakumar'') என்பவர் இந்தியாவின் தமிழ்நாட்டைச் சேர்ந்த அரசியல்வாதி ஆவார். இவர் 2016 தமிழ்நாடு சட்டமன்றத் தேர்தலில் அனைத்திந்திய அண்ணா திராவிட முன்னேற்றக் கழக கட்சியின் உறுப்பினர் ஆவார். பதினைந்தாவது தமிழ்நாடு சட்டமன்றத்திற்குத் திருப்பூர் (வடக்கு) தொகுதியிலிருந்து இவர் தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
ஆர். வி. உதயகுமார்
'''ஆர். வி. உதயகுமார்''' தமிழ்த் திரைப்படத்துறையில் உள்ள முன்னணி இயக்குநர்களில் ஒருவராவார். 1990களில் வெளியான எஜமான், சின்ன கவுண்டர் போன்ற பல வெற்றித் திரைப்படங்களை இயக்கியவர். இவர் கோயமுத்தூர் மாவட்டத்தைச் சேர்ந்தவர். கோவை அரசு கலைக் கல்லூரியில் பட்டம் பெற்ற பின்னர் திரைப்பட வாய்ப்புகளுக்காக சென்னைக்கு இடம்பெயர்ந்தார். தமிழ் திரைப்படத்துறையில் ரஜினிகாந்த், விஜயகாந்த், கார்த்திக் உள்ளிட்ட முன்னணி கதாநாயகர்களுடன் இணைந்து பணியாற்றியுள்ளார்.
இயக்குநர்கள் ராதாமோகன், தரணி ஆகியோர் இவரது உதவியாளர்கள் ஆவர்.
வாழ்க்கைக் குறிப்பு
இவர் கோவை மேட்டுப்பாளையம் அருகிலுள்ள மோத்தே பாளையம் கிராமத்தில் ஒரு விவசாயக் குடும்பத்தில் பிறந்தவர். இவரது தந்தை வெங்கடசாமி, தாய் கண்ணம்மாள் ஆவர். இவர் கோவையில் பியுசி மற்றும் பி.எஸ்சி படித்த பின்னர் சென்னை திரைப்படக் கல்லூரியில் சேர்ந்து இயக்கத்தில் டிப்ளமோ பெற்றார். இவர் சென்னைத் திரைப்படக் கல்லூரியில் படிக்கும்போது பல குறும்படங்களை இயக்கியுள்ளார்.
மேற்கோள்கள்
பகுப்பு:தமிழ்த் திரைப்பட இயக்குநர்கள் பகுப்பு:வாழும் நபர்கள் பகுப்பு:இந்தியத் திரைப்பட இயக்குநர்கள் பகுப்பு:தமிழ்நாட்டுத் திரைப்பட இயக்குனர்கள்
செம்பழுப்பு வால் விசிறிவால்
செம்பழுப்பு வால் விசிறிவால் (Rufous-tailed fantail-ரைப்பிதுரா பீனிகுரா) என்பது ரைப்பிதுரிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவில் சாவகம் தீவில் மட்டுமே காணப்படும் அகணிய உயிரி. இதன் இயற்கை வாழ்விடம் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.
விளக்கம்
செம்பழுப்பு வால் விசிறிவால் ஒரு தனித்துவமான சாவக சிற்றினம். இந்த சிற்றினத்தின் பெயருக்கேற்ப இதன் வால் செம்பழுப்பு நிறத்தில், இத்தீவில் உள்ள மற்ற இரண்டு விசிறி வால்களிலிருந்து இதை வேறுபடுத்துகிறது. வெள்ளை தொண்டை மற்றும் "கோபமான" புருவங்கள் இதன் சிறப்பாகும். மலையடிவார மற்றும் மலைக் காடுகளில் சுறுசுறுப்பாக காணக்கூடியது. பெரும்பாலும் காடுகளின் கீழ்ப்பகுதி அல்லது நடுத்தர மட்டங்களில் காணக்கூடியது.
பச்சை முதுகு மீன்கொத்தி
பச்சை முதுகு மீன்கொத்தி (Green-backed kingfisher)(மொனாச்சசுமொனாச்சசு) என்பது இந்தோனேசியாவைச் சேர்ந்த அல்செடினிடே குடும்பத்தில் உள்ள ஒரு அகணிய உயிரி ஆகும். இது வடக்கு மற்றும் மத்திய சுலாவெசி மற்றும் மனடோடுவா மற்றும் லெம்பே தீவுகளில் மட்டுமே காணக்கூடியது.லோர் லிண்டு, போகனி நானி வார்டபோன் மற்றும் டாங்கோகோ படுவாங்கஸ் போன்ற பாதுகாக்கப்பட்ட பகுதிகளில் இதைக் காணலாம்.
செம்பழுப்பு வால் விசிறிவால்
மேற்கோள்கள்
பகுப்பு:விசிறிவால்
பச்சை முதுகு மீன்கொத்தி
இதன் இயற்கை வாழ்விடம் கடல் மட்டத்திலிருந்து 900 மீட்டர் உயரம் வரை காணப்படும் அடர்ந்த வெப்பமண்டல ஈரமான தாழ் நில காடுகள் ஆகும். காடுகளை அழிப்பதன் மூலம் ஏற்படும் வாழ்விட இழப்பால் இது அச்சுறுத்தப்படுகிறது.
கருந்தலை மீன்கொத்தி முன்பு இந்த சிற்றினத்தின் ஒரு துணையினமாகக் கருதப்பட்டது. ஆனால் 2014-ல் சிற்றின நிலைக்கு உயர்த்தப்பட்டது.
மேற்கோள்கள்
பகுப்பு:மீன்கொத்திகள்
ஒப்பத்தவாடி பாறை ஓவியங்கள்
ஒப்பத்தவாடி பாறை ஓவியங்கள் என்பவை தமிழ்நாட்டின் கிருட்டிணகிரி மாவட்டத்தில் பர்கூருக்கு அருகில் உள்ள ஒப்பத்தவாடி  என்னும் இடத்தில் கண்டுபிடிக்கப்பட்ட பாறை ஓவியங்கள் ஆகும். கிருட்டிணகிரியில் இருந்து பருகூர்-கனகமூர்ப் பேருந்து சாலையில், கனகமூர் கிராமச் சாலை வழியாகச் சுமார் 20 கிலோமீட்டர் தொலைவில் உள்ள நேரலக்கோட்டை என்ற இடத்திற்கு அடுத்ததாக ஒப்பத்தவாடி உள்ளது. ஒப்பத்தவாடிக்கு அருகில் தோட்டியன் குட்டை என்று உள்ளூர் மக்களால் அழைக்கப்படும் குன்றில் உள்ள இரண்டு குகைகளில் பாறை ஓவியங்கள் உள்ளன. முதல் குகையில் இரண்டு தொகுப்பும், இரண்டாவது குகையில் மூன்று தொகுப்பும் என மொத்தம் ஐந்து தொகுப்புகளில் ஓவியங்கள் உள்ளன. இங்குள்ள குகைகளில் உள்ள ஓவிய தொகுப்புகளில் மனித வடிவங்கள், விலங்கு வடிவங்கள், பறவை வடிவங்கள், பல விநோத குறியீடுகள் என இடம்பெற்றுள்ளன.
முதல் குகையில் குகையில் மேற்குப் புறம் பார்த்த பகுதியில் ஓவியங்கள் காணப்படுகின்றன. இதில் உள்ள மனித ஓவியங்கள் பல்வேறு வெளிப்பாட்டில் காட்டபட்டுள்ளன. விலங்கின் மீது அமர்ந்து அல்லது நின்ற வடிவங்கள், வாளும் கேடயமும் ஏந்திய வடிவங்கள், அம்பாரியில் மனித வடிவம், தனி மனிதர், தனி விலங்கு ஓப்னவை உள்ளன. இவை வெள்ளை வண்ணத்தால் ஆன கோட்டோவியங்கள் ஆகும்.
மேற்கோள்கள்
பகுப்பு:தமிழ்நாட்டுப் பாறை ஓவியங்கள் பகுப்பு:கிருஷ்ணகிரி மாவட்டம்
சென்னை சிவப்பு ஆடு
சென்னை சிவப்பு ஆடு (Madras Red sheep) என்பது வட தமிழ்நாட்டில் காணப்படும் ஒரு செம்மறியாட்டு இனமாகும். இவை பெரும்பாலும் இறைச்சி தேவைக்காகவே வளர்க்கப்படுகின்றன. இந்த இன ஆடுகள், தமிழ்நாட்டின் காஞ்சிபுரம், வேலூர், திருவண்ணாமலை போன்ற மாவட்டங்களில் காணப்படுகின்றன.
மேற்கோள்கள்
இவற்றின் நிறம் சிவப்பு, இளம்சிவப்பு முதல் கரும்சிவப்பு வரை கொண்டது, இதன் நிறத்தைக் கொண்டே சென்னை சிவப்பு என இவை பெயர்பெற்றன. இந்த இன கிடா ஆடுகளுக்கு நல்ல சுருட்டையான கொம்புகள் இருக்கும், பெட்டை ஆடுகளுக்கு கொம்பு கிடையாது. சில ஆடுகளுக்கு முன்நெற்றி, அடிவயிறு, கால்களுக்கிடையில் வெள்ளைநிறம் காணப்படும். வளர்ந்த கிடா 36 கி.கி எடையுடனும், பெட்டை ஆடுகள் 24 கி.கிஎடையுடனும் இருக்கும்.
பகுப்பு:இந்தியாவில் தோன்றிய செம்மறி ஆட்டு இனங்கள் பகுப்பு:செம்மறி ஆடுகள் பகுப்பு:தமிழ்நாட்டில் கால்நடை வளர்ப்பு
டாம் ஜோன்ஸ் (திரைப்படம்)
டாம் ஜோன்ஸ் (Tom Jones) 1963 இல் வெளிவந்த பிரித்தானியத் திரைப்படமாகும். டோனி ரிச்சர்ட்சனால் தயாரித்து இயக்கப்பட்டது. இத்திரைப்படம் 10 அகாதமி விருதுகளுக்குப் பரிந்துரை செய்யப்பட்டது. சிறந்த திரைப்படத்திற்கான அகாதமி விருதையும் சேர்த்து நான்கு அகாதமி விருதுகளை வென்றது.
வெளி இணைப்புகள்
பகுப்பு:ஆங்கிலத் திரைப்படங்கள் பகுப்பு:1963 திரைப்படங்கள் பகுப்பு:சிறந்த திரைப்படத்திற்கான அகாதமி விருதை வென்ற திரைப்படங்கள் பகுப்பு:மரண தண்டனை குறித்த திரைப்படங்கள் பகுப்பு:பிரித்தானிய திரைப்படங்கள்
பிண்டிக்குத்தி பெருநாள்
பிண்டிக்குத்தி பெருநாள் (Pindikuthi Perunnal) அல்லது ராக்குளி பெருநாள் என்பது செயிண்ட் தாமஸ் கிறிஸ்தவர்களின் பாரம்பரிய மற்றும் முக்கியமான பண்டிகையாக வருடந்தோறும்  ஜனவரி 6 அன்று கொண்டாடப்படுகிறது. பிண்டிகுத்தி பெருநாள் என்பது கிழக்கு தேவாலயத்தில் உள்ள தென்ஹாவின் ( இயேசுவின் திருமுழுக்கு ) மற்றும் மேற்கத்திய தேவாலயத்தில் எபிபானியின் புனித தாமஸ் கிறிஸ்தவர்களின் பிரதிபலிப்பாகும். வழிபாட்டுப் பருவமான தென்ஹா காலம் பிண்டிக்குத்தி பெருநாளுக்கு அருகிலுள்ள ஞாயிற்றுக்கிழமையுடன் தொடங்குகிறது.
சொற்பிறப்பியல்
பிண்டிகுத்தி என்பதில், "பிண்டி" என்பதன் பொருள் "வாழை மரத்தின் தண்டு" மற்றும் 'குத்துதல்' என்று பொருளில் வருகின்ற 'குத்தி' ஆகியவற்றால் உருவாக்கப்பட்ட ஒரு  மலையாள கூட்டு வார்த்தையாகும். எனவே, பிண்டிகுத்தி என்றால் "வாழைத் தண்டில் குத்துவது அல்லது துளைப்பது" என்று பொருள் ஆகும். ராக்குளி என்பது "இரவில் குளியல்" என்று பொருள்படும்
கொண்டாட்டங்கள், சடங்குகள் மற்றும் நடைமுறைகள்
தென்ஹா கொண்டாட்டத்தின் முந்தைய இரவில், இந்தப் பண்டிகை கொண்டாடப்படும் வீடுகளின் முன்பு சிறப்பாக அலங்கரிக்கப்பட்ட வாழைமரத்தின் தண்டு பல தீப்பந்தங்களுடன் இணைக்கப்படுகிறது. குடும்ப உறுப்பினர்கள் "எல் பய்யா" அதாவது "கடவுள் பிரகாசமாக இருக்கிறார்". என்ற சிரிய கீதத்தைப் பாடி அதைச் சுற்றிச் செல்வார்கள், இந்த நேரத்தில் சிறப்பு உணவுகளாக  குறிப்பாக இறைச்சி உணவுகள் தயாரிக்கப்படுகின்றன. சில திருச்சபைகள் சிறப்பாக அலங்கரிக்கப்பட்ட வாழைமரத்தின் தண்டிற்கான போட்டிகளை ஏற்பாடு செய்கின்றன. சில தேவாலயங்களில் சிறப்பு பிரார்த்தனைகள் நடத்தப்படுகின்றன.
புனித தாமஸ் கிறிஸ்தவர்கள் பாளை, புலிக்குன்னூ போன்ற சில பகுதிகளில் உள்ள தேவாலயங்களுக்கு அருகில் ஓடும் ஆறுகளில் டென்ஹா விருந்தின் முந்தைய இரவில் 'சடங்கு குளியல்' எனப்படும் ராக்குளியை ( யோர்தான் ஆற்றில் இயேசுவின்  திருமுழுக்குப் பிரதிபலிப்பு)  செய்தனர். இந்த இடங்கள் ரம்ஷாவின் புனிதமான கொண்டாட்டத்திற்குப் பிறகு, மாலை வழிபாடாக உள்ளது.
பிண்டிக்குத்தி பெருநாள் (சில சமயங்களில் பிண்டி பெருநாள் என்று தவறாக அழைக்கப்படுகிறது) இரிஞ்ஞாலகுடா மற்றும் குன்னங்குளம் போன்ற பகுதிகளில் ஒரு முக்கிய கொண்டாட்டமாக இருக்கிறது. இரிஞ்ஞாலகுடாவில் உள்ள பெரும்பாலான மக்கள் ஜாதி, மத வேறுபாடின்றி குறைந்தது இரண்டு அல்லது மூன்று மாதங்களுக்கு முன்னதாகவே திருவிழாவிற்காக காத்திருப்பார்கள். முக்கிய விழாவானது இரண்டு நாட்களுக்கு முன்பே காலை நேரத்தில் துவங்கும். இரிஞ்ஞாலகுடாவின் முக்கிய வீதிகள் வழியாக மேள தாளம் முழங்க விழாவின் ஆரம்பம் அறிவிக்கப்படும். இது வீட்டின் முன் சரியான வாழைமரத் தண்டை தயாரிப்பதில் இருந்து தொடங்குகிறது. வீட்டின் முன் அலங்கரிக்கப்பட்ட வாழைமரத் தண்டை வைப்பது என்பது ஒவ்வொரு வீட்டு உரிமையாளருக்கும் ஒரு கௌரவமாகக் கருதப்படுகிறது.
ஒவ்வொரு குடும்பத்திற்கும், பாரம்பரியமாக "புனித அம்பு" செயல்முறைகள் உள்ளன. இது, பொதுவாக சனிக்கிழமை தொடங்குகிறது. "புனித அம்பு" என்பது செயிண்ட் செபஸ்தியாரின் உடலைத் துளைத்த அம்புகளை நினைவுபடுத்துவதாகும். இது ஒவ்வொரு வீட்டிற்கும் கொண்டு வரப்பட்டு, வீட்டார் வழிபாடு செய்தபிறகு, பிரசாதம் வழங்குவார்கள். இந்த புனித அம்பு சிறிது நேரம் கழித்து நிறைய வானவேடிக்கைகளுடன் அலங்கரிக்கப்பட்ட தேர்களுக்கு அழைத்துச் செல்லப்படுகிறது. இவை முக்கியமாக சனி மற்றும் திங்கட்கிழமைகளில் நடக்கும். முக்கிய திருவிழாவானது ஞாயிற்றுக்கிழமை நடைபெறும். புதிய உடை அணிந்த அனைவரும் ஊர்வலத்தில் ஆர்வத்துடன் பங்கேற்கிறார்கள் அல்லது அதற்காக காத்திருக்கிறார்கள். முக்கிய ஊர்வலம் பிற்பகல் 3:00 மணிக்கு தொடங்குகிறது. பிரார்த்தனைகளுடன், மேலும் அதிகமான வானவேடிக்கைகளுக்கு மத்தியில் ஊர்வலம் நடைபெறுகிறது. முன்னதாக, விழாவில் கலந்து கொள்ள பல்வேறு இடங்களில் இருந்து மக்கள் வருகின்றனர்.
சான்றுகள்
பகுப்பு:கேரள விழாக்கள் பகுப்பு:கிறித்தவ வழிபாடு
பகாவ் தொடருந்து நிலையம்
பகாவ் தொடருந்து நிலையம் (ஆங்கிலம்: Bahau Railway Station மலாய்: Stesen Keretapi Bahau); சீனம்: 金马士站) என்பது தீபகற்ப மலேசியா, நெகிரி செம்பிலான், செம்போல் மாவட்டம், பகாவ் நகரில் உள்ள ஒரு தொடருந்து நிலையம் ஆகும். இந்த நிலையம் பகாவ் மற்றும் அதன் சுற்றுப்புறங்களுக்குச் சேவை செய்கிறது.
மலேசியக் கிழக்கு கடற்கரை தொடருந்து சேவையின் தீபகற்ப மலேசிய கிழக்கு கரை வழித்தடத்தில் (KTM East Coast Railway Line) இந்த நிலையம் அமைகிறது. மலேசியாவின் முக்கியமான தொடருந்து நிலையங்களில் இதுவும் ஒன்றாகும்.
தொடருந்து சேவைகள்
இந்த நிலையம் கேடிஎம் இண்டர்சிட்டி (KTM Intercity) தொடருந்து சேவை; கேடிஎம் இடிஎஸ் (KTM ETS) தொடருந்து சேவை; ஆகிய இரண்டு சேவைகளையும் வழங்கி வந்தது. ஆனால் 2017-ஆம் ஆண்டுக்குப் பின்னர் கேடிஎம் இடிஎஸ் தொடருந்து சேவை நிறுத்தப்பட்டு விட்டது. கேடிஎம் இண்டர்சிட்டி சேவை மட்டுமே தொடர்கிறது.
தீபகற்ப மலேசியாவின் கிழக்கு கரை பகுதியின் கிளாந்தான் மாநிலத்தின் தும்பாட் தொடருந்து நிலையம் தொடங்கி நெகிரி செம்பிலான் கிம்மாஸ் தொடருந்து நிலையம் (Tumpat–Gemas) வரையிலான நிலையங்களில் இருந்து வரும் தொடருந்துகள் இந்த பகாவ் நிலையத்தைக் கடந்து செல்கின்றன.
பகாவ் நகரம்
பகாவ் (Bahau); நகரம் நெகிரி செம்பிலான் மாநிலத்தின், செம்போல் மாவட்டத்தில் (Jempol District) அமைந்துள்ளது. பகாவ் நகரம், நெகிரி செம்பிலான் மாநிலத்தின் தலைநகரமான சிரம்பான் நகரில் இருந்து சுமார் 53 கி.மீ. தொலைவிலும்; மலேசியாவின் தலைநகர் கோலாலம்பூரில் இருந்து 88 கி.மீ. தொலைவிலும் உள்ளது.
முன்பு காலத்தில் தீபகற்ப மலேசியாவின் உட்புறத்தில், மலாக்கா நகரத்தையும் பகாங் மாநிலத்தையும் இணைக்கும் ஒரு நீர் நிலப் பாதை இருந்தது. அந்தப் பாதையில் தான் இந்தப் பகாவ் நகரம் அமைந்து இருந்தது.
கோலா பிலா
தீபகற்ப மலேசியாவின் மேற்கு கடற்கரையில் இருக்கும் மூவார் நிலப் பகுதிகளைக் கிழக்கு கடற்கரையில் உள்ள பகாங், பெக்கான் நிலப் பகுதிகளுடன் அந்தப் பாதை இணைத்தது.
மாசான் நகரம்
சீனக் குடியேற்றவாசிகள் பகாவ் நகரத்திற்கு அருகில் மாசான் எனும் நகரத்தை நிறுவினார்கள். ரப்பர் தொழில், எண்ணெய்ப் பனை தொழில் மற்றும் காட்டு மர வணிகம் போன்றவற்றில் ஈடுபட்டனர். அதன் பின்னர் பகாவ் நகரத்தின் பொருளாதாரத்தில் ஆதிக்கம் செலுத்தத் தொடங்கினார்கள். பகாவ் நகரமும் வளர்ச்சி அடைந்தது.
வெளி இணைப்புகள்
பகுப்பு:மலேசியாவில் போக்குவரத்து பகுப்பு:மலேசியத் தொடருந்து நிலையங்கள்
இராமச்சந்திராபுரம் அங்காளம்மன் கோயில்
இராமச்சந்திராபுரம் அங்காளம்மன் கோயில் தமிழ்நாட்டில் திருவள்ளூர் மாவட்டம், இராமச்சந்திராபுரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி ஒருகாலப் பூசை நடக்கின்றது. ஆடி மாதம் ஆடித்திருவிழா முக்கிய திருவிழாவாக நடைபெறுகிறது.
வங்காள சுல்தானகம்
வங்காள சுல்தானகம் (Bengal Sultanate); ( Bangālah, বাঙ্গালা/বঙ্গালা) and Shahi Bangalah ( சாகி பங்களா, শাহী বাঙ্গলা)) தில்லி சுல்தான்கள் 14ம் நூற்றாண்டில் பல்வேறு இராச்சியங்களாக சிதறியிருந்த வங்காள பிரதேசங்களை தில்லி சுல்தான்கள்  கைப்பற்றி ஒன்றிணைத்தனர்.  தில்லி சுல்தானகத்தின் ஆளுநர்களாக வங்காள சுல்தான்கள் 1352 முதல் 1576 முடிய ஆண்டனர். பின்னர் முகலாயப் பேரரசு காலத்தில் வங்காள நவாபுகள் வங்காளத்தை ஆண்டனர்.  வங்காள சுல்தான்கள், பாரசீக நாட்டின் சியா இசுலாம் பிரிவைச் சேர்ந்தவர்கள். பாரசீக மொழி மற்றும் பண்பாட்டை பின்பற்றுபவர்கள்.
இராமச்சந்திராபுரம் அங்காளம்மன் கோயில்
மேற்கோள்கள்
பகுப்பு:திருவள்ளூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வங்காள சுல்தானகம்
தெற்காசியாவின் கிழக்கு பகுதியையும், தென்கிழக்காசியாவையும் இணைக்கும் வங்காள சுல்தானகத்தை ஐந்து இசுலாமிய வம்ச சுல்தான்கள் ஆண்டனர்.
சிட்டகாங் பகுதியில் போர்த்துகேயர்களுக்கு வணிகம் மற்றும் தொழிற்சாலைகள் நிறுவ வங்காள சுல்தான்கள் அனுமதி அளித்தனர்.
1537ல் ஆப்கானிய படைத்தலைவர் சேர் சா சூரி வங்காள நவாபுகளை வென்று வங்காளத்தை கைப்பற்றினார். சேர் சா சூரியின் இறப்பிற்குப் பின்னர் 1576-இல் முகலாயப் பேரரசர் அக்பர் காலத்தில் ராஜ்மகால் போரின் முடிவில் வங்காள சுல்தானகம் முடிவிற்கு வந்தது.
வரலாறு
1338ல் வங்காளத்தின் மீதான தனது கட்டுப்பாட்டை தில்லி சுல்தான்கள் இழந்ததைப் பயன்படுத்திக் கொண்ட வங்காள ஆளுநர் சுல்தான் பக்ருத்தீன் முபாரக் ஷா சோனார்கோனிலும், சுல்தான் அலாவூதீன் அலி ஷா லக்நௌட்டியிலும், சுல்தான் சம்சுதீன் இலியாஸ் ஷா சட்கோனிலும் தனித்தனி சுல்தானகங்களை நிறுவி, வங்காளத்தின் பிரதேசங்களை தன்னாட்சியுடன் ஆண்டனர்.
துருக்கிய இனத்தவரான இலியாஸ் ஷா வம்சத்தினர் வங்காளப் பகுதிகளை 1490 வரை ஆண்டனர்.
1494ல் இலியாஸ் ஷா சுல்தான்களின் பிரதம அமைச்சராக இருந்த அலாவுதீன் உசைன் ஷா, வங்காளத்தைக் கைப்பற்றி 1519 வரை ஆண்டார். அலாவுதீன் உசைன் ஷாவின் வழிவந்தவர்கள் வங்காளத்தை 1538 வரை ஆட்சி செய்தனர். அலாவுதீன் உசைன் ஷா வம்சத்தின் வங்காள சுல்தானகத்தில் வங்காளத்தின் கிழக்கில் அரக்கான், அசாம், திரிபுரா மற்றும் தெற்கில் ஒடிசா பகுதிகள் இருந்தன.
இச்சுல்தானியர்களின் ஆட்சியின் போது, சிட்டகாங் பகுதியில் போர்த்துகேய கிழக்கிந்தியக் கம்பனியினருக்கு குடியிருப்புகள் அமைத்துக் கொண்டு, வணிகம் மற்றும் தொழில் செய்ய அனுமதி வழங்கப்பட்டது. ஆப்கானியப் படைத்தலைவர் சேர் சா சூரி, வங்காளத்தைக் கைப்பற்றினார். பின்னர் 1540ல் முகலாயப் பேரரசர் உமாயுனை வென்று தில்லிப் பேரரசர் ஆனார். செர் ஷா சூரி வங்காளத்தையும், பெசாவரையும் இணைக்கும் 2,500 கிமீ நீளமுள்ள பெரும் தலைநெடுஞ்சாலையை அமைத்தார். பாபர் காலத்தில் வங்காள சுல்தான்களை வென்று, வங்காளத்தை மீண்டும் முகலாயப் பேரரசில் இணைத்தார். முகலாயப் பேரரசர் அக்பர் காலத்தில், 1576ல் ராஜ்மகால் போரின் முடிவில் வங்காள சுல்தானகம் முடிவிற்கு வந்து, வங்காளம் முகலாயப் பேரரசில் இணைக்கப்பட்டது.
மேலும் படிக்க
பகுப்பு:வங்காளம் பகுப்பு:முகலாயப் பேரரசு * பகுப்பு:வங்காளதேச வரலாறு பகுப்பு:மேற்கு வங்காளத்தின் வரலாறு பகுப்பு:இசுலாமிய சுல்தானகங்கள் பகுப்பு:இந்திய வரலாறு
ஈடன் கார்டன்ஸ்
ஈடன் கார்டன்ஸ் (Eden Gardens) என்பது இந்தியாவின் கொல்கத்தா நகரில் அமைந்திருக்கும் ஒரு துடுப்பாட்ட அரங்கம் ஆகும். இந்தியாவிலேயே பழமையான துடுப்பாட்ட அரங்கமான இது 1864ஆம் ஆண்டு நிறுவப்பட்டது. இது வங்காள துடுப்பாட்ட அணி மற்றும் ஐபிஎல் தொடரின் கொல்கத்தா நைட் ரைடர்ஸ் ஆகிய அணிகளின் உள்ளகத் துடுப்பாட்டக் களமாக விளங்குகிறது. அத்துடன் இந்தியத் துடுப்பாட்ட அணி பங்கேற்கும் பன்னாட்டுத் தேர்வு, ஒருநாள் மற்றும் இருபது20 ஆகிய பன்னாட்டுத் துடுப்பாட்டப் போட்டிகளின் நிகழ்விடமாக விளங்குகிறது. இவ்வரங்கில் மொத்தம் 68,000 இருக்கைகள் அமைந்துள்ளன.
துடுப்பாட்டத்தின் கொலோசியம் என்று குறிப்பிடப்படும் ஈடன் கார்டன்ஸ் உலகின் மிகச்சிறந்த துடுப்பாட்ட அரங்குகளில் ஒன்றாகக் கருதப்படுகிறது. இங்கு உலகக் கோப்பை, உலக இருபது20 மற்றும் ஆசியக் கிண்ணம் உள்ளிட்ட முக்கிய பன்னாட்டுத் தொடர்களின் போட்டிகளும் நடந்துள்ளன. இங்கு நடைபெற்ற 2016 ஐசிசி உலக இருபது20 இறுதிப்போட்டியில் இங்கிலாந்தை வீழ்த்தி மேற்கிந்தியத் தீவுகள் அணி உலகக் கிண்ணத்தைக் கைப்பற்றியது.
மேற்கோள்கள்
பகுப்பு:இந்தியத் துடுப்பாட்ட மைதானங்கள் பகுப்பு:மேற்கு வங்காளம்
தாவர வளரூக்கி
thumb|300px|right|[[ஆக்சின் எனப்படும் தாவர வளரூக்கியின் குறைபாடு வழமைக்கு மாறான வளர்ச்சியை உருவாக்குகிறது.(வலம்)]] தாவர வளரூக்கி (Plant hormone), அல்லது தாவர வளர்ச்சி நெறிப்படுத்தி அல்லது தாவர ஹார்மோன் எனப்படுவன தாவரங்களின் வளர்ச்சியை நெறிப்படுத்தும், வேதிப்பொருட்களால் ஆன ஒருவகை இயக்குநீர் ஆகும். இவை தாவரங்களின் குறிப்பிட்ட பகுதிகளில் உருவாக்கப்படும் மூலக்கூறுகளாகவும், மிகக் குறைந்த அளவிலேயே காணப்படுவனவாகவும் உள்ளன. வளரூக்கிகள் இலக்குக் கலங்களிலும் (cell), பிற இடங்களிலும் செயல்முறைகளில் மாற்றத்தை உருவாக்குகின்றன. விலங்குகளில் இருப்பதுபோல் வளரூக்கிகளைச் சுரக்கும் சுரப்பிகள் தாவரங்களில் இருப்பதில்லை. தாவர வளரூக்கிகள், தாவர வளர்ச்சியை நெறிப்படுத்துகின்றன. விதை வளர்ச்சி, பூக்கும் காலம், பூக்களின் பால் (ஆணா, பெண்ணா) என்பவற்றையும் தீர்மானிக்கின்றன. அவை இழையங்களில் எவை மேல்நோக்கியும், எவை கீழ் நோக்கியும் வளரவேண்டும் என்பதையும் தீர்மானிக்கின்றன. இலைகளின் உருவாக்கம், தண்டு வளர்ச்சி, பழம் பழுத்தல், தாவரத்தின் வாழ்வுக்காலம் அதன் இறப்பு என்பவற்றையும் தாவர வளரூக்கிகள் கட்டுப்படுத்துகின்றன. எனவே தாவர வளர்ச்சிக்கு வளரூக்கிகள் இன்றியமையாதன ஆகும்.
இயல்புகள்
தாவர வளரூக்கிகள் தாவரங்களில் மிக குறைந்த அளவில் செயல்புரியும் அங்ககப்பொருள்கள் ஆகும். பொதுவாக தாவர வளரூக்கிகள் ஒரு பகுதியில் உற்பத்தியாகி மற்றொரு பகுதிக்கு இடப்பெயர்ச்சி அடைந்து அங்கு குறிப்பிட்ட உயிர்வேதிச்செயல்கள், வாழ்வியல் செயல்பாடுகள் மற்றும் புறத்தோற்ற அமைப்பின் பல விளைவுகளைச் சீராக்கும் அல்லது கட்டுப்படுத்தும் செயல்களைச் செய்கின்றன.
தாவர வளரூக்கிகள் இயற்கையாகவே தாவரங்களினுள் உருவாக்கப்படுகின்றன. தாவர வளர்ச்சியை நெறிப்படுத்தக் கூடிய ஏறத்தாழ இதேபோன்ற வேதிப்பொருட்கள் பங்கசுக்கள், பக்டீரியாக்கள் என்பவற்றாலும் தயாரிக்கப்படுகின்றன. அத்துடன், பெரும் எண்ணிக்கையிலான, தாவரங்களில் வளரூக்கிகளாகப் பயன்படத்தக்க இத்தகைய வேதிப்பொருட்கள் ஆய்வுகூடங்களிலும் மனிதனால் உருவாக்கப்படுகின்றன. இவை தாவர வளர்ச்சி நெறிப்படுத்திகள் எனப்படுகின்றன.
தாவர வளரூக்கிகள் ஊட்டச்சத்துக்கள் அல்ல. அவை மிகச் சிறிய அளவில் காணப்படும் வேதிப்பொருட்களாகும். இவை வளர்ச்சியை ஊக்குவித்துக் கலங்களினதும், இழையங்களினதும் விருத்திக்கும், சிறப்பாக்கத்துக்கும் முக்கியமானவையாக அமைகின்றன. தாவர இழையங்களுள் நிகழும் வளரூக்கிகளின் உயிரியற்றொகுப்பு பரவலாகவே நடைபெறுகின்றது. விலங்குகளில் இயக்குநீரானது நாளமில்லாச் சுரப்பிகள் மூலம் சுரக்கப்பட்டு, குருதியினூடாக உடல்முழுவதும் கொண்டுசெல்லப்படுவது போலன்றி, தாவரங்களில் எளிய வேதிபொருட்களான வளரூக்கிகள் தாவர இழையங்களினூடாகவே பரவுகின்றன. தாவர வளரூக்கிகள் பொதுவாக மிகக்குறைந்த செறிவிலேயே தொழிற்படுகின்றன. பொதுவாக இவற்றின் செறிவு 10−6 - 10−5 mol/dm3 என்ற வீச்சுக்குள்ளேயே இருக்கும்.
பயன்கள்
தாவர வளரூக்கிகள் தாவரங்களின் வெவ்வேறு வளர்ச்சி நிலைகளில், அவற்றின் வளர்ச்சி மாற்றங்களுக்கு உதவுகின்றன. அப்சசிக் அசிட் (Abscisic acid - ABA), ஆக்சின்கள், ஜிப்ரலின்கள், சைற்றோகைனின், எதிலீன்கள், புளோரிஜென் போன்றவை குறிப்பிடத்தக்க தாவர வளர்ச்சி இயக்குநீர்கள் ஆகும்.
கூப்பாச்சிகோட்டை காளியம்மன் கோயில்
கூப்பாச்சிகோட்டை காளியம்மன் கோயில் தமிழ்நாட்டில் திருவாரூர் மாவட்டம், கூப்பாச்சிகோட்டை என்னும் ஊரில் அமைந்துள்ள அம்மன் கோயிலாகும்.
தாவர வளரூக்கி
பயன்கள்
சைற்றோகைனின்கள் கலப்பிரிவு, மற்றும் தண்டின் வளர்ச்சிக்கு உதவும். இது இலை வளர்ச்சி, கணுக்களுக்கிடையிலான நீளம் போன்றவற்றைக் கட்டுப்படுத்துவதுடன், வயதாதலைப் பின்போட உதவுகின்றது. ஆக்சின் முனைவளர்ச்சியின் ஆட்சியுடைய தன்மையைத் தூண்டும். ஆனால் சைற்றோகைனின், அதனைக் கட்டுப்படுத்தி கிளைகள், இலைகள் விருத்தியைக் கூட்டும்.
ஜிப்ரலின்கள் முக்கியமாக வித்து முளைத்தலில் பங்கெடுக்கின்றது. அத்துடன் முளைத்தலின் பின்னரான வளர்ச்சி, பூத்தல், கலப்பிரிவு என்பவற்றையும் தூண்டும். வேர்கள், தண்டுத்தொகுதி, இலைகள், கனிகள் போன்றவற்றின் திறனைத் தூண்டுகின்றன. தண்டு வளர்ச்சியைத் தடுத்தல், வித்து உறங்குநிலைக்குக் காரணமாயிருத்தல் போன்ற தொழிலைச் செய்யும் அப்சசிக் அசிட் என்னும் வளரூக்கிக்கு எதிராகத் தொழிற்படுவதனால், அந்தத் தாக்கத்தில் இருந்து மீண்டு தண்டு வளரவும், விதை முளைக்கவும் உதவும். புளோரிஜென்கள் பூக்கள் பூப்பதை ஊக்குவிக்கின்றன.
வகைகள்
ஐந்து வகையான தாவர வளர்ச்சிப் பதார்த்தங்கள் உள்ளன. ஒவ்வொரு வகைக்குள்ளும் பல்வேறு இரசாயன கட்டமைப்புகளுடைய வளர்ச்சிப் பதார்த்தங்கள் இருந்தாலும் அவை பொதுவாக ஒரே விளைவையே காட்டுகின்றன. ஒரு தாவரத்தில் இவ்வைந்து வகையான வளர்ச்சிப் பதார்த்தங்களும் ஒருமிக்கவே வேலை செய்கின்றன. அவற்றின் விகிதங்கள் மாறுபடுவதற்கேற்றபடி தாவரத்தில் வெளிக்கொணரப்படும் விளைவுகளும் மாற்றமடைகின்றன. ஐந்து பிரதான தாவர வளர்ச்சிப் பதார்த்த வகைகள்:
அப்சிசிக் அமிலம்
அப்சிசிக் அமிலம் (Abscisic acid-ABA) பொதுவாக தாவர வளர்ச்சியை நிரோதிக்கும் ஒரு இரசாயனப் பதார்த்தமாகும். இப்பதார்த்தம் தாவர இலையிலுள்ள பச்சையவுருமணியில் உருவாக்கப்படுகின்றன. கடுமையான வாழ்தகுதியற்ற சூழ்நிலையை எதிர்கொண்டுள்ள தாவரத்தில் இப்பதார்த்தம் உற்பத்தியாக்கப்படும். உதாரணமாக வரட்சியின் போது நீரிழப்பைத் தடுப்பதற்காக இலையை உதிர்க்கும் போது இப்பதார்த்தம் அதிகளவில் உற்பத்தி செய்யப்படும். இத்தாவர வளர்ச்சிப் பதார்த்தம் புதிதாக விழுந்த இலையிலிருந்து கண்டறியப்பட்டது குறிப்பிடத்தக்கதாகும். உருவாக்கப்படும் இடங்கள்:
விளைவுகள்:
பொதுவாக வித்துக்களில் அப்சிசிக் அமிலம் அதிக செறிவில் காணப்படும். எனினும் வித்து முளைப்பதற்கு அப்சிசிக் அமிலத்தின் செறிவு நன்றாகக் குறைக்கப்படுதல் அவசியமாகும். இவ்வாறு குறைவடைய வித்தினுள் நீர் உறிஞ்சப்படுதல் வேண்டும். வித்துக்கள் தம்முள் அதிகளவு அப்சிசிக் அமிலத்தைக் கொண்டிருத்தல் நீர் கிடைப்பனவு உள்ள சரியான இடத்திலும் சூழ்நிலையிலும் முளைப்பதற்கான ஒரு இசைவாக்கமாகும். அப்சிசிக் அமிலம் இல்லாவிடில் நீரற்ற சூழ்நிலையிலும் வித்து முளைத்து விடும்- இதனால் தொடர்ச்சியாக தாவரம் வாழ்வதற்கான வாய்ப்பு குறைந்து விடும். வித்து முளைத்தலின் போது அதிகளவு நீர் உறிஞ்சப்பட்டு அப்சிசிக் அமிலத்தின் செறிவு குறைக்கப்படுகின்றது. இதனால் வித்தினுள் உள்ள முளையக் கலங்கள் இழையுருப் பிரிவடைவதால் (ABA செறிவு குறைவடைவதால் வளர்ச்சி நிரோதிப்பும் குறைவு) வித்து முளைக்கும்.
ஆக்சின்
ஆக்சின் தாவர வளர்ச்சியை ஊக்குவிக்கும் ஒரு தாவர வளர்ச்சிப் பதார்த்த வகையாகும். பல ஆக்சின்கள் அறியப்பட்டுள்ளன. இவை தாவரக்கலங்களின் வளர்ச்சியைத் தூண்டுவதுடன், அரும்புகள், வேர்கள், பூக்கள் உட்பட ஒட்டுமொத்தத் தாவரத்தின் வளர்ச்சியை ஊக்குவிக்கின்றன. கலன் மாறிழையக் கலங்களின் கலப்பிரிவைத் தூண்டி தண்டு பெரிதாக வளர (தடிப்படைய) உதவுகின்றன. எனினும் தாவரத்தின் கீழ்ப்பாகத்தில் உள்ள அரும்புகளின் வளர்ச்சிய ஆக்சின்கள் நிரோதிக்கின்றன. இதனாலேயே பொதுவாக அடித்தண்டிலிருந்து கிளைகள் உருவாவதில்லை- தாவரத்தின் உச்சிப்பகுதியே அதிக கிளை கொண்டு வளர்ச்சியடைகின்றது. இவ்விளைவு உச்சியாட்சி எனப்படும். அதிக செறிவில் ஆக்சின்கள் தாவரங்களுக்கு நச்சுத்தன்மையானவையாக உள்ளன. அதிக செறிவில் ஆக்சின்களால் ஒருவித்திலைத் தாவரங்களை விட இரு வித்திலைத் தாவரங்களே அதிகமாகப் பாதிக்கப்படுகின்றன. இப்பண்பைப் பயன்படுத்தி ஒருவித்திலைப் பயிர்களைத் தாக்கும் களைகளை ஒழிக்க செயற்கையான ஆக்சின்கள் களை கொல்லிகளாக விசிறப்படுகின்றன. தாவரங்களில் இன்டோல் அசட்டிக் அமிலம் எனும் இயற்கையான ஆக்சினே அதிகமாக உள்ளது.
சைட்டோகினின்கள்
தாவரங்களில் கலப்பிரிவை ஊக்குவிக்கும் தாவர வளர்ச்சிப் பதார்த்த வகையே சைட்டோகினின் (Cytokinin-CK) ஆகும். முதலான கல வளர்ச்சியிலும் விருத்தியிலும் சைட்டோகினின்கள் பங்கெடுக்கின்றன. பக்கவரும்புகளின் வளர்ச்சி, இலை வயதாதல் ஆகியவற்றிலும் செல்வாக்கு செலுத்தும். சைட்டோகினின்கள் இழையங்கள் வயதாதலைத் தாமதப்படுத்துகின்றன. ஆக்சின்களால் தோற்றுவிக்கப்படும் உச்சியாட்சியை சைட்டோகினின்கள் நிரோதிக்கின்றன. உதாரணமாக உச்சியரும்புகள் பல வெட்டப்பட்ட தாவரத்தில் சைட்டோகினின்கள் உருவாக்கப்பட்டு தண்டின் அடிப்பாகத்திலுள்ள அரும்புகளின் வளர்ச்சி தூண்டப்படுகின்றது. எத்திலீனுடன் இணைந்து முட்திர்வடைந்த இலைகள், பூக்கள், பழங்கள் ஆகியவற்றை உதிரச் செய்வதில் பங்களிக்கின்றன.
கூப்பாச்சிகோட்டை காளியம்மன் கோயில்
கோயில் அமைப்பு
இக்கோயிலில் காளியம்மன் சன்னதியும், விநாயகர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
தாவர வளரூக்கி
எத்திலீன்
எத்திலீன் C2H4 என்ற சூத்திரத்தையுடைய ஒரு ஐதரோகார்பன் வாயுவாகும். இது தாவரங்களில் ஒரு தாவர வளர்ச்சிப் பதார்த்தமாகத் தொழிற்படுகின்றது. எத்திலீன் நீரில் குறைவாகவே கரைவதால் தாவரத்தினுள் குறைந்த செறிவிலேயே காணப்படும். இதனை உற்பத்தியாக்கும் வேகத்தை அதிகரிப்பதால் இது தேவைப்படும் சந்தர்ப்பத்தில் இதன் செறிவைத் தாவரங்கள் அதிகரிக்கின்றன. முளைக்கும் வித்துக்களில் எத்திலீன் அதிகமாக உருவாக்கப்படுகின்றது. விசேடமாக ஒளியில்லாத போதும், நிலத்தினுள் புதைந்துள்ள போதும் எத்திலீன் உற்பத்தி அதிகமாகும். எத்திலீன் இலைகளின் வளர்ச்சியைக் குறைக்கின்றது. முளைக்கும் வித்து வெளிச்சமான இடத்தை அடைந்தவுடன் எத்திலீன் உற்பத்தி குறைக்கப்பட்டு இலை வளர்ச்சி தூண்டப்படும். பக்கவாட்டாக தண்டின் வளர்ச்சியையும் எத்திலீன் தூண்டுகின்றது. எத்திலீன் காய்கள் பழுத்துப் பழமாவதைத் தூண்டும் பதார்த்தமாகும். முதிர்ந்த தாவரப் பாகங்களை உதிரச் செய்வதிலும் எத்திலீன் பங்களிக்கின்றது.
கூப்பாச்சிகோட்டை காளியம்மன் கோயில்
பூசைகள்
இக்கோயிலில் ஒருகாலப் பூசை திட்டத்தின் கீழ் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தாவர வளரூக்கி
கிப்பெரெலீன்
தாவரத் தண்டின் நீட்சியில் உதவும் தாவர வளர்ச்சிப் பதார்த்தம் கிப்பெரெலீன் ஆகும். இது தண்டின் கணுவிடைத் தூரத்தை அதிகரித்துத் தாவரம் உயரமாக வளர உதவுகின்றது. முளைக்கும் வித்துக்களிலும் இது அதிகளவில் தொகுக்கப்படுகின்றது. இது வித்துக்களில் அப்சிசிக் அமிலத்துக்கு எதிராக வேலை செய்யும் வளர்ச்சிப் பதார்த்தமாகும். வித்து நீரை உற்ஞ்சும் போது இது உருவாக்கப்படுகின்றது. இப்பதார்த்தம் வித்திலுள்ள உணவுச் சேமிப்பைப் பயன்படுத்தித் தாவர முளையத்தை வளர்ச்சியடையத் தூண்டுகின்றது. இது அப்சிசிக் அமிலத்தால் தோற்றுவிக்கப்படும் வித்து உறங்குநிலையை நிரோதிக்கும்.
மேற்கோள்கள்
பகுப்பு:தாவரவியல் பகுப்பு:தாவர வளரூக்கிகள்
கணினி அமைப்பியக்க மீட்பு
கணினி அமைப்பியக்க மீட்பு அல்லது கணினி மீட்பு அல்லது சிஸ்டம் ரெஸ்டோர் என ஆங்கிலத்தில் அழைக்கப்படும் படிமுறையானது, கணினியின் அமைப்பியக்க (சிஸ்டம்) கோப்புக்கள், ரெஜிஸ்டிறி நிறுவப்பட்ட மென்பொருட்கள் போன்றவற்றில் குழப்பம், குற்றம் பழுதுகள் ஏற்படும் போது பழையநிலைக்குக் கொண்டுவரப் பயன்படுகின்றது. இது விண்டோஸ் மில்லேனியம், எக்ஸ்பி, விஸ்டா இயக்குதளங்களில் ஓர் உறுப்பாக அமைந்துள்ள பகுதி. விண்டோஸ் சேர்வர் (சர்வர்) இயக்குதளங்கள் அமைப்பியக்க மீட்பை (சிஸ்டம் ரெஸ்டோர்) உள்ளடக்கப்படாவிட்டாலும் விண்டோஸ் செர்வர் 2003 இல் விண்டோஸ் எக்ஸ்பியுடன் வந்த அமைப்பியக்க மீட்பை (சிஸ்டம் ரெஸ்டோரைப்) பயன்படுத்த இயலும் என்றாலும் இதற்கு நிறுவன ஒப்புதல் கிடையாது.
விண்டோஸ் விஸ்டாக் கணினிகளில் நிழற்படி (ஷடோ காப்பி Shadow Copy) தொழில்நுட்பத்துடன் கூடிய மேம்படுத்தப்பட்ட இடைமுகம் கிடைக்கின்றது.
மேலோட்டம்
கணினி அமைபியக்கத்தை மீட்கும் (மீள்விக்கும்) செயற்பாட்டில் பயனர்கள் கணினியை மீள்விப்புப் புள்ளிகளை (நிலைகளை) உருவாக்கலாம். ஏற்கனவே இருக்கும் மீட்புப் புள்ளிகளுக்கு மீள்விக்கலாம் விரும்பினால் மீள்விப்புத் தேர்வுகளைக் கூட மாற்றியமைக்கலாம். அத்துடன் மீள்விப்புக் கூட மீளத் திரும்பக்கூடியதே. இடவசதியைப் பொறுத்து பழைய மீட்புப் புள்ளிகள் கருதாமல் கைவிடப்பட்டுப் புதிய மீள்விப்புப் புள்ளிகள் உருவாக்கப்படும். பெரும்பாலான பயனர்களுக்கு கடந்த சிலவாரங்களுக்கு மீள்விப்புப் புள்ளிகள் இருக்கலாம் அல்லது இடவசதிக் குறைவான அல்லது வினைத்திறனாகக் கணினியை இயக்க விரும்பும் பயனர்கள் பயனர்களுக்கு மீள்விப்பை இடைநிறுத்தியும் வைத்திருக்கலாம்.
சிஸ்டம் ரெஸ்டோர் *.exe, *.dll போன்ற சில கோப்புக்களை ஆவணப்படுத்தி மீள்விப்பதற்காகச் சேமித்து வைக்கும். அத்துடன் பெரும்பாலான டிவைஸ் டிரைவர் என்கின்ற வன்பொருட்களை வேலைசெய்ய வைக்கும் மென்பொருட்களையும் ஆவணப்படுத்திக் கொள்ளும்.
கண்காணிக்கப்படும் வழங்கள்
கீழ்வரும் வழங்கள் ஆவணப்படுத்தப்படும்.
மீள்விப்புப் புள்ளிகள்
மீள்விப்புப் புள்ளிகள் கீழ்வரும் சூழல்களில் உருவாக்கப்படும்
குறிப்பு
ஆவணங்களை சேமிக்கப்பயன்படும் My Documents இல் உள்ள ஆவணங்களும் *.doc மற்றும் *.exe நீட்சியைக் கொண்ட கோப்புக்களும் மீள்விக்கப்படாது.
மேற்கோள்கள்
பகுப்பு:கணினியியல் பகுப்பு:விண்டோசு ஆக்கக்கூறுகள்
செந்நீல ஐவண்ணக்கிளி
செந்நீல ஐவண்ணக்கிளி (Hyacinth Macaw, Anodorhynchus hyacinthinus) என்பது தென் அமெரிக்காவின் மத்திய, கிழக்கு பகுதிகளைத் தாயகமாகக் கொண்ட கிளியாகும். இது (தலையிலிருந்து வால் வரை) கிட்டத்தட்ட 100 செமீ (3.3 அடி) நீளங் கொண்டு, ஏனைய கிளி இனங்களில் நீளமுள்ளதாகவுள்ளது. இது பெரிய ஐவண்ணக்கிளியும், பறக்கும் பெரிய கிளியுமாகும். பொதுவாக அடையாளங் காணக்கூடிய இது, இதைவிட அளவில் சிறிய கருநீல ஐவண்ணக்கிளியுடன் ஒன்றாக கருதப்பட வாய்ப்புள்ளது. வாழ்விட இழப்பு, வளர்ப்புப் பறவையாக பிடிக்கப்படல் ஆகிய காரணங்கள் பெரியளவில் இவற்றின் எண்ணிக்கையில் தாக்கம் செலுத்தி, பன்னாட்டு இயற்கைப் பாதுகாப்புச் சங்கத்தின் செம்பட்டியலில் இடம்பெற்று அருகிய இனமாக, கருதப்படுகிறது.
வெளி இணைப்புக்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:பெருங்கிளிகள்
ஆட்ராசைன்
ஆட்ராசைன் எனப்படும் 2-குளோரோ-4(எதைலமைன்)-6-(ஐசோப்ரொப்பிலமைன்)-எஸ்-ட்ரையாசின் ஒரு எஸ்-ட்ரையாசைன்-வளையக் களைக்கொல்லி ஆகும். இது முக்கியமான பயிர்ச் செய்கைகளில், அகன்ற இலைக் களைகளையும், புல்வகைக் களைகளையும் அகற்றுவதற்குப் பயன்படுகிறது. அட்ராசைன், ஒளித்தொகுதி II இல் உள்ள பிளாஸ்ட்டோகுயினான்-பிணைப்புப் புரோட்டீனுடன் பிணைந்து இலத்திரன் போக்குவரவைத் தடுக்கிறது. இது ஐரோப்பிய ஒன்றிய நாடுகளில் தடுக்கப்பட்டதாக இருந்தாலும் அமெரிக்காவிலும் பிற நாடுகள் பலவற்றிலும் பரவலாகப் பயன்படும் ஒரு களைக்கொல்லியாக உள்ளது.
மண்ணில் ஆட்ராசைனின் அரைவாழ்வு 13 தொடக்கம் 261 நாட்கள் வரையாகும். ஆட்ராசைனும் அதிலிருந்து தயாரிக்கப்படும் பிற பொருட்களும், சாய உற்பத்தி, வெடிபொருட்களின் உற்பத்தி போன்ற பல கைத்தொழில் செயல்முறைகளிலும் பரவலாகப் பயன்பட்டு வருகின்றன.
எட்வார்ட் ஃபிரெஞ்ச்
எட்வார்ட் ஃபிரெஞ்ச் ( Edward French , பிறப்பு: திசம்பர் 11, 1883, இறப்பு: செப்டம்பர் 17 1970), இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1922-1936 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
எட்வார்ட் ஃபிரெஞ்ச் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி நவம்பர் 10 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1883 பிறப்புகள் பகுப்பு:1970 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:டெவான் துடுப்பாட்டக்காரர்கள்
சம்தா பிரசாத்
பண்டிட் சம்தா பிரசாத் (Samta Prasad) (20 சூலை 1921 - 1994) பனாரசு கரானாவைச் (பள்ளி) சேர்ந்த ஒரு இந்திய பாரம்பரிய இசைக்கலைஞரும், கைம்முரசு இணைக் கலைஞருமாவார். மேரி சூரத் தேரி அங்கென் (1963) மற்றும் சோலே (1975) உள்ளிட்ட பல பாலிவுட் படங்களில் இவர் கைம்முரசு இணையை வாசித்துள்ளார். மேலும் திரைப்பட இசையமைப்பாளர் ராகுல் தேவ் பர்மன் இவரது சீடர்களில் ஒருவராவார்.
இவர் பச்சா மிசுரா என்றும் அழைக்கப்படும் பண்டிட் அரி சுந்தரின் மகனாவார். இவரது தாத்தா பண்டிட். ஜெகந்நாத் மிசுரா, இவரது மூதாதையர்கள் பண்டிட். குடாய் மகாராஜ் என்றும் அழைக்கப்படும் பிரதாப் மகாராஜ் ஆகியோரும் திறமையான இசைக்கலைஞர்கள் ஆவர்.
1979 ஆம் ஆண்டில் இந்தியாவின் தேசிய இசை, நடனம் மற்றும் நாடக அகாதமியான சங்கீத நாடக அகாதமி, இவருக்கு சங்கீத நாடக அகாதமி விருதினை வழங்கியது. 1991இல் இந்திய அரசிடமிருந்து பத்ம பூசண் விருதினையும் பெற்றுள்ளார்.
ஆரம்பகால வாழ்க்கையும் பயிற்சியும்
பண்டிட் சம்தா பிரசாத், உத்தரப் பிரதேசத்தின் வாரணாசி அருகே உள்ள கபீர் சௌரா, என்ற ஊரில் கைம்முரசு இணை, பக்கவாத்தியம் பாரம்பரியத்தில் மூழ்கிய ஒரு குடும்பத்தில் 20 சூலை 1921 இல் பிறந்தர்.
இவரது ஆரம்பப் பயிற்சி தனது தந்தையிடமிருந்து தொடங்கியது. இவருக்கு ஏழு வயதாக இருந்தபோது இவரது தந்தை இறந்தார். அதன்பிறகு, இவர் பண்டிட். பிக்கு மகாராஜிடமும், பல்தேவ் சகாய் என்பவரிடமும் சீடராக இருந்தார். தினமும் நீண்ட நேரம் பயிற்சி செய்யத் தொடங்கினார்.
தொழில்
தனது முதல் பெரிய நிகழ்ச்சியை 1942 இல் அலகாபாத் சங்கீத மாநாட்டில் வழங்கினார். அங்கு இவர் அங்குள்ள இசைக் கலைஞர்களைக் கவர்ந்தார். பின்னர், விரைவில் தன்னை ஒரு துணையாகவும் தனிமனிதராகவும் நிலைநிறுத்திக் கொண்டார்.
தனது வாழ்நாள் முழுவதும், கொல்கத்தா, மும்பை, சென்னை மற்றும் இலக்னோ போன்ற இந்தியாவின் பல்வேறு பகுதிகளில் நிகழ்த்தினார். பிரான்ஸ், உருசியா, எடின்பரோ போன்ற இடங்களில் இந்திய கலாச்சார அணியை பிரதிநிதித்துவப்படுத்தினார்.
ஜனக் ஜனக் பாயல் பாஜே, மேரி சூரத் தேரி ஆங்கென், பசந்த் பஹார், அசாமப்தா, சோலே போன்ற இந்தி படங்களிலும் கைம்முரசு இணையை வாசித்தார். இசை இயக்குனர் எஸ். டி. பர்மன் மேரி சூரத் தேரி ஆங்கேன் படத்தில் முகமது ரபி பாடிய "நாச் மோரா மன்வா மாகன் திக்தா திகி திகி" என்ற பாடலுக்கு இவர் வாரணாசியிலிருந்து வரும்வரை பாடல் பதிவை ஒத்திவைத்தார்.